**Jonas Anders Vilhelm Junland** (s. 15. marraskuuta 1987 Linköping, Ruotsi) on ruotsalainen jääkiekkopuolustaja, joka pelaa SHL-joukkue Linköpings HC:ssä. Hän toimii joukkueen kapteenina. Junland on hyökkäävä puolustaja, jonka vahvuuksiin kuuluu luistelu, pelinavaaminen, laukaus ja ylivoimapelaaminen. Hänen tulisi kuitenkin pelata fyysisemmin. Junlandin muihin heikkouksiin kuuluu ajoittainen kiekon liikapitäminen ja suunnanmuutokset.

Ura
---

### Seuraura

Junland Linköpings HC:n paidassa European Trophy -ottelussa vuonna 2013.
Junland on Linköpings HC:n oma kasvatti. Hän voitti U16 SM:n mestaruuden vuonna 2003. Kaudella 2005–2006 Junland voitti tehoilla 17+23=40 seuran J20-junioreiden sisäisen piste- ja syöttöpörssin sekä koko J20 SuperElitin puolustajien piste-, maali- ja syöttöpörssin. Hän voitti kauden päätteeksi sarjan mestaruuden. Junland debytoi samalla kaudella myös Linköpingin Elitserien-joukkueessa, jossa hän pelasi neljä runkosarjaottelua.

St. Louis Blues varasi Junlandin kolmannella kierroksella 64. pelaajana NHL:n varaustilaisuudessa 2006. Varsinaisella Elitserienin tulokaskaudellaan 2006–2007 hän teki Linköpingissä 41 runkosarjaottelussa tehot 1+4=5 ja 15 playoff-ottelussa viisi syöttöpistettä. Junland voitti kauden päätteeksi Elitserien-hopeaa. Hän pelasi kauden aikana miesten pelejä myös neljä ottelua lainalla sarjatasoa alempana HockeyAllsvenskan-joukkue IK Oskarshamnissa. Kesäkuussa 2007 Junland teki kolmivuotisen tulokassopimuksen St. Louis Bluesin kanssa, mutta hän pelasi kauden 2007–2008 vielä lainalla Linköpingissä. Junland teki siellä 52 runkosarjaottelussa tehot 3+17=20 ja 16 playoff-ottelussa tehot 4+3=7. Hän voitti kauden päätteeksi Elitserien-hopeaa.

Kaudeksi 2008–2009 Junland siirtyi St. Louis Bluesin organisaatioon. Hän pelasi kautensa pääasiassa AHL-joukkue Peoria Rivermenissa, jonka eniten maaleja tehnyt puolustaja Junland oli 13 osumallaan. Hän pelasi kauden aikana myös AHL:n tähdistöottelussa. Junland pelasi NHL:ssä ensimmäisen ja kauden ainoaksi jääneen ottelunsa 18. joulukuuta 2008 Washington Capitalsia vastaan. Hän sai siinä yhden kahden minuutin jäähyn. Kaudella 2009–2010 Junland oli tehoilla 14+30=44 Rivermenin toiseksi paras pistemies Lars Ellerin jälkeen. Hän jakoi AHL:n puolustajien pistepörssin yhdeksännen sijan Lowell Devilsin Cory Murphyn kanssa. Junland pelasi kauden aikana myös AHL:n tähdistöottelussa. Hän pelasi myös kolme NHL-ottelua tehden kaksi syöttöpistettä.

Junland palasi kaudeksi 2010–2011 kotimaahansa ja siirtyi vuoden mittaisella sopimuksella Färjestads BK:n riveihin. Hän teki Elitserienin yhden kauden piste-ennätyksensä tehoilla 5+17=22, joilla Junland oli joukkueen tehokkain puolustaja. Hän voitti kauden päätteeksi Ruotsin-mestaruuden. Kaudeksi 2011–2012 Junland siirtyi KHL:n kazakstanilaisseura Barys Astanaan. Kesken toisen Astana-kautensa 2012–2013, lokakuussa 2012 hänen sopimuksensa purettiin vain kolmen pelatun ottelun jälkeen ja Junland siirtyi loppukauden kattavalla sopimuksella SM-liigajoukkue Pelicansiin. Hän ehti pelata sielläkin kuitenkin vain viisi ottelua, kunnes ylävartalovamma päätti Junlandin kauden. Hän pelasi Pelicansissa varsin suuressa roolissa ja ehti saada siellä peliaikaa keskimäärin noin 21 minuuttia ottelua kohden.

Kaudeksi 2013–2014 Junland palasi kolmivuotisella sopimuksella kasvattajaseuraansa Linköpings HC:hen. Hän nousi joukkueen varakapteeniksi. Kaudella 2014–2015 Junland oli Linköpingin tehokkain puolustaja tehoilla 9+22=31, joilla hän sijoittui SHL:n (ent. Elitserien) puolustajien pistepörssissä neljänneksi.

### Maajoukkueura

Junland pelasi alle 20-vuotiaiden MM-kilpailuissa 2007. Hän voitti Ruotsin sisäisen tehotilaston lukemalla +5. Ruotsin A-maajoukkueessa Junland on pelannut yhteensä kymmenen ottelua tehden kolme syöttöpistettä. Hän teki A-maajoukkuedebyyttinsä 5. helmikuuta 2008 Västeråsissa Slovakiaa vastaan.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Linköping HC | Elitserien | 4 | 0 | 0 | 0 | 0 | – | – | – | – | – |
| 2006–2007 | IK Oskarshamn | Allsvenskan | 4 | 0 | 3 | 3 | 4 | – | – | – | – | – |  |  |  |  |  |  | JMM | 7 | 1 | 1 | 2 | 18 |
|  | Linköpings HC | Elitserien | 41 | 1 | 4 | 5 | 22 | 15 | 0 | 5 | 5 | 20 |
| 2007–2008 | Linköping HC | Elitserien | 52 | 3 | 17 | 20 | 42 | 16 | 4 | 3 | 7 | 18 |
| 2008–2009 | Peoria Rivermen | AHL | 70 | 13 | 18 | 31 | 52 | 5 | 0 | 1 | 1 | 6 |
|  | St. Louis Blues | NHL | 1 | 0 | 0 | 0 | 2 | – | – | – | – | – |
| 2009–2010 | Peoria Rivermen | AHL | 74 | 14 | 30 | 44 | 49 | – | – | – | – | – |
|  | St. Louis Blues | NHL | 3 | 0 | 2 | 2 | 0 | – | – | – | – | – |
| 2010–2011 | Färjestads BK | Elitserien | 41 | 5 | 17 | 22 | 18 | 14 | 3 | 3 | 6 | 12 | Le Mat-pokalen |
| 2011–2012 | Barys Astana | KHL | 46 | 4 | 11 | 15 | 30 | 7 | 1 | 1 | 2 | 6 |
| 2012–2013 | Barys Astana | KHL | 3 | 0 | 0 | 0 | 10 | – | – | – | – | – |
|  | Pelicans | SM-liiga | 5 | 1 | 1 | 2 | 6 | – | – | – | – | – |
| 2013–2014 | Linköping HC | SHL | 44 | 6 | 7 | 13 | 46 | 10 | 2 | 2 | 4 | 8 |
| 2014–2015 | Linköping HC | SHL | 55 | 9 | 22 | 31 | 32 | 11 | 2 | 7 | 9 | 4 |
| 2015–2016 | Linköping HC | SHL | 51 | 5 | 25 | 30 | 36 | 6 | 2 | 0 | 2 | 2 |
| 2016–2017 | Lausanne HC | NLA | 47 | 8 | 31 | 39 | 38 | 4 | 0 | 0 | 0 | 4 |
| 2017–2018 | Lausanne HC | NLA | 46 | 8 | 26 | 34 | 32 | – | – | – | – | – |
| 2018–2019 | Lausanne HC | NLA | 31 | 3 | 23 | 26 | 18 | 12 | 0 | 7 | 7 | 18 |
| 2019–2020 | Lausanne HC | NLA | 28 | 3 | 10 | 13 | 12 | – | – | – | – | – |
|  | Linköping HC | SHL | 13 | 0 | 3 | 3 | 10 | – | – | – | – | – |
| 2020–2021 | Linköping HC | SHL | 51 | 9 | 21 | 30 | 38 | – | – | – | – | – |
| 2021–2022 | Linköping HC | SHL | 41 | 2 | 26 | 28 | 19 | – | – | – | – | – |
| 10 kautta | yhteensä | Elitserien/SHL | 393 | 40 | 142 | 182 | 263 | 72 | 13 | 20 | 33 | 64 |
| 4 kautta | yhteensä | NLA | 152 | 22 | 90 | 112 | 100 | 16 | 0 | 7 | 7 | 22 |
| 2 kautta | yhteensä | AHL | 144 | 27 | 48 | 75 | 101 | 5 | 0 | 1 | 1 | 6 |
| 2 kautta | yhteensä | KHL | 49 | 4 | 11 | 15 | 40 | 7 | 1 | 1 | 2 | 6 |
| 2 kautta | yhteensä | NHL | 4 | 0 | 2 | 2 | 2 | – | – | – | – | – |

Lähteet
-------

* Jonas Junland The Internet Hockey Databasessa (englanniksi)
* Jonas Junland Legends of Hockey -sivustolla (englanniksi)
* Jonas Junland *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jonas Junland *Elite Prospects*. Everysport Media Group AB.  (englanniksi)
2. ↑  Blues Sign Five Prospects to Pro Contracts  1.6.2007. ST. LOUIS:  St. Louis Blues. Viitattu 10.2.2015. (englanniksi)
3. ↑  NHL:ssä tapahtuu: Fernandez siirtyi Bostoniin, Tkachukille ja Koivulle jatkosopimukset  24.6.2007. Jatkoaika.com. Viitattu 10.2.2015.
4. ↑  Jonas Junland The Internet Hockey Databasessa (englanniksi)
5. ↑  Bodin, Uffe: Skrällen: Junland till FBK *Hockeysverige.se*.  30.4.2010. NewsMe. Viitattu 10.2.2015. (ruotsiksi)
6. ↑  Kalitzki, Jörgen: Jonas Junland klar för Färjestad  30.4.2010. Färjestads BK. Viitattu 10.2.2015. (ruotsiksi)
7. ↑  НОВИЧОК В СОСТАВЕ КОМАНДЫ "БАРЫС" – ЮНАС ЮНЛАНД  26.4.2011. Хоккейного Клуба Барыс.  Arkistoitu 12.2.2015. Viitattu 10.2.2015. (venäjäksi)
8. ↑  AHL-tähdistöpakki Junland Pelicansiin  4.10.2012. Jatkoaika.com. Viitattu 10.2.2015.
9. ↑  Pelicansin pakkihankinnan loppukausi vaarassa  22.10.2012. Jatkoaika.com. Viitattu 10.2.2015.
10. ↑  Pettersson, Gustaf: Jonas Junland har skrivit på för LHC  24.4.2013. Linköping Hockey Club.  Arkistoitu 12.2.2015. Viitattu 10.2.2015. (ruotsiksi)
11. ↑  Junland i Tre Kronor-debut  28.1.2008. STOCKHOLM:  Corren.se.  Arkistoitu 12.2.2015. Viitattu 10.2.2015. (ruotsiksi)